ایتالیا-دا کروناویروسا یولوخما ایله خسته‌خانایا مراجعت ائدن‌لرین و بو ویروس‌دان اؤلن‌لرین ساییندا آزالما موشاهیده اولونور.
ایتالیا-نین ساغلیق ناظیری گیولیو گالرا بیلدیریب کی، سیویل مودافعه و طب ایشچی‌لری اؤلکه‌ده کروناویروسا یولوخما حالی‌نین یاری‌سینی تشکیل ائدن لومباردیا بؤلگه‌سینده ویروسا یولوخا‌راق خسته‌خانایا مراجعت ائدن‌لرین ساییندا آزالما اولدوغونو موشاهیده ائدیب‌لر.
ایتالیا سیویل مودافعه خیدمتی‌نین رهبری آنگلو بورللی ده "لارپوببلیکا"یا موصاحیبه‌سینده دئییب کی، ایتالیا حکومتی‌نین ایکی هفته اول‌دن اعتباراً حیاتا کئچیردیگی تهلوکه‌سیزلیک تدبیرلری اؤز تأثیرینی گؤسترمه‌یه باشلاییر. "یاخین واخت‌لاردا بؤیومه ایری‌سی‌نین حقیقتا دوزلشمه‌یه دوغرو گئتدیگینی گؤرجییک"، - دئیه او علاوه ائدیب.
بونونلا بئله، او، ایتالیا-دا کروناویروسا یولوخان‌لارین سایینی عکس ائتدیرن رسمی رقم‌لرین حقیقتی عکس ائتدیرمه دیگینی، رئال رقم‌لرین داها یوکسک اولدوغونو بیلدیریب.
قئید ائدک کی، مارس آیی نین 23-ده سون عرضینده ایتالیا-دا کروناویروس‌دان اؤلن‌لرین 602 نفر اولدوغو، ویروسا یولوخان‌لارین ایسه 4789 نفر اولدوغو آچیقلانیب. بو دا اؤتن گون‌لرله موقاییسه‌ده داها آزدیر.
خاطیرلاداق کی، ایران پرزیدنتی حسن روحانی ده اؤلکه‌سینده کروناویروسا یولوخما و اؤلوم حال‌لاری‌نین آزالماغا دوغرو گئتدیگینی آچیقلاییب.
